Diari Oficial de la Generalitat Valenciana


Sumari del DOGV 9961, del 21-10-2024 (2024/10663)

RESOLUCIÓ de 15 d’octubre de 2024, per la qual s’acorda ampliar el termini establit per a la presentació de sol·licituds per part de les entitats d’iniciativa social en el sector d’atenció a persones en situació o risc d’exclusió social pertanyents a col·lectius vulnerables per a la concertació de servicis addicionals o de nova creació (DOGV 9951, 04.10.2024).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9961

Data del DOGV
:   21-10-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/10518

CVE
:   ATCI-K-4862-63005

Data del document
:   15-10-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Resolució

Anàlisi jurídica

 Descriptors 

:   * ajuda pública
    * benestar social
    * exclusió social

*Antecedents de fet*

Primer. En data 4 d’octubre de 2024, es va publicar l’«Anunci de l’obertura de termini per a la presentació a persones en situació o risc d’exclusió social pertanyents a col·lectius vulnerables per a la concertació de servicis addicionals o de nova creació» (DOGV 9951, 04.10.2024), on s’indicava l’obertura d’un nou termini de presentació de sol·licituds, este era d’un mes des de l’endemà de la publicació, i la finalització era el 4 de novembre de 2024.

Segon. En data 7 d’octubre una incidència tècnica en el procediment electrònic va suposar la impossibilitat de presentar sol·licituds de manera telemàtica per part de les entitats interessades.

Tercer. La incidència es resol en data 15 d’octubre de 2024, per la qual cosa el procediment de presentació de sol·licituds ha estat inhabilitat telemàticament 11 dies naturals.

*Fonaments de dret*

En virtut de l’article 32.4 de la Llei 39/2015, d’1 d’octubre, del procediment administratiu comú de les administracions públiques (LPACAP), «Quan una incidència tècnica haja impossibilitat el funcionament ordinari del sistema o aplicació que corresponga, i fins que se solucione el problema, l’Administració podrà determinar una ampliació dels terminis no vençuts, i haurà de publicar en la seu electrònica tant la incidència tècnica esdevinguda com l’ampliació concreta del termini no vençut».

La persona titular d’esta Direcció General Gestió del Sistema Sociosanitari i de l’Institut Valencià de Formació, Investigació i Qualitat dels Servicis Socials, és competent per a dictar esta resolució fent ús de les facultats conferides per delegació en l’article 15 de la Resolució de 21 de juny de 2022, de la Vicepresidència i Conselleria i Igualtat i Polítiques Inclusives, per la qual es convoquen els acords d’acció concertada en matèria de servicis socials en els sectors d’atenció a persones amb diversitat funcional, infància i adolescència, a persones en situació o risc d’exclusió social pertanyents a col·lectius vulnerables i a persones majors dependents, per al període 2022-2026.

Per les raons esmentades, i atés que encara no ha vençut el termini assenyalat en l’anunci anteriorment esmentat, es fa necessària l’ampliació del termini de presentació de sol·licituds fins al dia 15 de novembre de 2024.

Per tot això,

RESOLC

Acordar l’ampliació de termini del procediment de presentació de sol·licituds en 11 dies naturals, amb la qual cosa el termini finalitzarà, en tot cas, el dia 15 de novembre de 2024.

Contra la present resolució no es podrà interposar cap recurs, sense perjuí del procedent contra la resolució que pose fi al procediment, en virtut del que es preveu en l’apartat 2 de l’article 33 de la LPACAP.

  

València, 15 d'octubre de 2024

(p. d. Resolució 21.06.2022)

José Vicente Anaya Roig

Director general del Sistema Sociosanitari i de l'Institut Valencià de Formació, Investigació i Qualitat dels Servicis Socials